hu hu hu hu hu hu hu hu hu hu hu hu hu hu hu hu hu hu fr fr fr de fr hu it hu hu hu de hu fr hu it hu hu hu pt hu hu hu hu hu hu ca fr hu hu en hu hu hu hu hu hu hu hu fr hu hu hu en de de en de hu hu hu hu hu hu hu hu en hu hu hu hu hu hu hu hu hu hu hu hu en hu pam es hu en hu hu hu hu hu hu hu hu hu hu hu hu hu hu de hu uk hu fr hu pt hu fr hu hu hu hu hu hu hu hu hu hu hu hu hu hu
Foix-Candale-i Margit saluzzói őrgrófné – Wikipédia
kendali (candale-i) és bénauges-i grófnő
Ez a szócikk a saluzzói őrgrófnőről szól. Hasonló címmel lásd még: Foix Margit (egyértelműsítő lap).
Foix-Candale-i Margit (1473 – Castres,[1] 1536. december 9.), occitánul: Margarida de Fois-Candala, franciául: Marguerite de Foix-Candale, olaszul: Margherita di Foix-Candale, saluzzói őrgrófné, a Saluzzói Őrgrófság régense (1504–1526), Candale-i Anna magyar királyné nagynénje.
1492. november – 1504. január 27.
1536. december 9. (63 évesen)
I. János, Kendal grófja (1410 után–1485)
De la Pole Margit, Kendal grófnője (1426–1485)
II. Gaston János candale-i gróf
II. Lajos saluzzói őrgróf (1438–1504)
1. Mihály Antal (1495–1528)
2. János Lajos (1496–1563)
A Wikimédia Commons tartalmaz Foix-Candale-i Margit témájú médiaállományokat.
A Saluzzói Őrgrófság elhelyezkedése Észak-Itáliában
I. János kendali gróf és De la Pole Margit kendali grófnő kisebbik lánya. Férje 1492-től II. Lajos, Saluzzo őrgrófja (1438–1504), aki anyja révén a Palaiologosz-házi bizánci császárok leszármazottja volt. A dinasztia egyik oldalága örökség révén a Montferrati Őrgrófságban uralkodott. Margit őrgrófné kísérte elhunyt bátyjának, II. Gaston János candale-i grófnak a lányát, Candale-i Anna királynét 1502-ben Saluzzótól Velencéig az esküvői menetben, mikor a magyar királyné és kísérete Franciaországból Magyarországra tartó útján rokonlátogatóban megállt Saluzzóban, ahol a kiterjedt Foix-Grailly-család tagjai üdvözölték magas rangú rokonukat.[2]
Anna királyné második terhessége alatt 1506-ban Foix-Candale-i Margitot kérette maga mellé Budára,[2] aki időközben férje elhunyta után legidősebb fia, Michelantonio (1495–1528) nevében átvette a régensséget az őrgrófságban. Öt fiút szült. Mind a négy nagykorúságot megért fia örökölte az őrgrófságot az elsőszülöttség sorrendjében.
1536. december 9-én halt meg Franciaországban, a ma Tarn megyéhez tartozó Castres városában, és a földi maradványait a castres-i Szent Benedek Székesegyházban helyezték örök nyugalomra.
Férjétől, II. Lajos (1438–1504) saluzzói őrgróftól, 5 fiú:
Mihály Antal (1495–1528), Saluzzo őrgrófja: (1504–1528) nem nősült meg, 1 természetes leány
János Lajos (1496–1563), Saluzzo őrgrófja: (1528–1529), nem nősült meg, 4 természetes fiú
Ferenc (1498–1537), Saluzzo őrgrófja: (1529–1537), nem nősült meg, gyermekei nem születtek
Adorján (1499–1501) saluzzói őrgróf
Gábor (1501–1548), Saluzzo őrgrófja: (1537–1543) és (1544–1548), felesége Annebaut-i Magdolna (1519 körül – 1568. június 3.),[3] Claude d'Annebaut-nak, Annebault, Aubigny és Bristol urának, Franciaország marsalljának és tengernagyának, valamint Françoise (Marie) de Tournemine-nek, la Hunaudaye és Rets bárónőjének a lánya, gyermekeik nem születtek, 1 természetes fiú
Margit őrgrófné képe pénzérmén
↑ a b L. Wenzel (1877).
↑ Magdolna őrgrófné második férje Jacques de Silly (1509 körül–1570 körül), Rochefort grófja volt. Lásd Généalogie Wailly/Madeline d'Annebaut (Hozzáférés: 2015. szeptember 7.)
A castres-i Szent Benedek Székesegyház
Merlotti, Andrea: Marguerite de Foix de Candale, Dizionario Biografico degli Italiani 48, Róma, 1997. URL: Lásd Külső hivatkozások
Wenzel Gusztáv. „II. Ulászló magyar és cseh királynak házas élete 1501–1506 (második közlemény)” (magyar nyelven). Századok 1877 (11), 727–757. o. (Hozzáférés ideje: 2018. március 24.)
Seigneurs de Grailly Généalogie (Hozzáférés: 2015. szeptember 7.)
Foix-Grailly Généalogie (Hozzáférés: 2015. szeptember 7.)
Foundation for Medieval Genealogy/Monferrato & Saluzzo (Hozzáférés: 2015. szeptember 7.)
Euweb/Foix-Grailly Genealogy (Hozzáférés: 2015. szeptember 7.)
Généalogie des Familles Nobles/Maison de Saluces 1 (Hozzáférés: 2015. szeptember 7.)
Généalogie des Familles Nobles/Maison de Saluces 2 (Hozzáférés: 2015. szeptember 7.)
Charé Moulâ: Breve Storia delle Persecuzioni Religiose a Paesana (Hozzáférés: 2015. szeptember 7.)
Andrea Merlotti: Marguerite de Foix de Candale (Hozzáférés: 2015. szeptember 7.)
1504 – 1526 (Régens)
A lap eredeti címe: „https://hu.wikipedia.org/w/index.php?title=Foix-Candale-i_Margit_saluzzói_őrgrófné&oldid=19772422”
Utoljára szerkesztve 2018. március 25., 01:51-kor
A lap utolsó módosítása: 2018. március 25., 01:51
A lap szövege CC BY-SA 3.0 alatt érhető el, ha nincs külön jelölve.